

ПРИЛОЖЕНИЕ

**ПРЕПОРЪКА № 01/2019 НА СЪВЕТА ЗА АСОЦИИРАНЕ ЕС—МАРОКО**

**за одобряване на удължаването с две години на срока на валидност на Плана за действие ЕС—Мароко, с който се прилага напредналият статут (2013—2018 г.)**

СЪВЕТЪТ ЗА АСОЦИИРАНЕ ЕС—МАРОКО,

като взе предвид Евро-средиземноморското споразумение за асоцииране между Европейската общност и нейните държави членки, от една страна, и Кралство Мароко, от друга страна („Евро-средиземноморското споразумение“),

като има предвид, че:

1. Евро-средиземноморското споразумение влезе в сила на 1 март 2000 г.
2. С член 80 от Евро-средиземноморското споразумение на Съвета за асоцииране се предоставят правомощия да формулира препоръки, които смята за подходящи за постигането на целите на Споразумението.
3. В съответствие с член 90 от Евро-средиземноморското споразумение страните трябва да предприемат всички общи или специални мерки, необходими за изпълнение на задълженията им по Споразумението, и трябва да следят за постигането на целите, определени в него.
4. В член 10 от процедурния правилник на Съвета за асоцииране се предвижда възможността за формулиране на препоръки в периода между заседанията чрез писмена процедура.
5. Удължаването на срока на валидност на Плана за действие 2013—2018 г. ще представлява основата на отношенията между ЕС и Мароко през 2019 г. и 2020 г. и ще позволи да бъдат определени новите приоритетни теми в отношенията ЕС—Мароко през идните години,

РЕШИ:

Член 1

Съветът за асоцииране, като действа чрез писмена процедура, решава срокът на валидност на Плана за действие ЕС—Мароко, с който се прилага напредналият статут (2013—2018 г.), да бъде удължен с две години.

Съставено в хх на […2019 г.].

За Съвета за асоцииране ЕС—Мароко

Председател

\*\*\*